মামলার বরাত দিয়ে তিনি জানান, ২০০৫ সালে তাড়াশ উপজেলার মাগুড়া বিনোদ গ্রামের মৃত সোহরাব আলীর মেয়ে শাবানার খাতুনের সাথে নূর হোসেনের বিয়ে হয়। বিয়ের সময় ৩০ হাজার টাকা যৌতুক দাবি করলে বিয়ের আসরে ৪ হাজার ও বিভিন্ন সময়ে আরও ২২ হাজার টাকা যৌতুক দেন শাবানার ভাই আবু সাইদ। যৌতুকের বাকি টাকার জন্য স্বামী নূর হোসেন ও তার পরিবারের লোকজন শাবানাকে নির্যাতন করতে থাকে। ২০০৮ সালের ১৪ জানুয়ারি ভোরে ওই যৌতুকের টাকা নিয়ে স্বামী-স্ত্রীর মধ্যে ঝগড়া হয়। এক পর্যায়ে স্ত্রী শাবানাকে ব্যাপক মারধর করে এবং তার গোপনাঙ্গে প্লাষ্টিকের পাইপ দিয়ে উপর্যুপরি আঘাত করতে থাকে। এক পর্যায়ে অতিরিক্ত রক্তক্ষরণের কারণে শাবানা অজ্ঞান হয়ে পড়লে তাকে সিরাজগঞ্জ সদর হাসপাতালে নেয়ার পথে তার মৃত্যু হয়।